Diari Oficial de la Generalitat Valenciana


Sumari del DOGV 2059, del 02-07-1993 (1993/828549)

ORDRE d'1 de juny de 1993, de la Conselleria de Cultura, Educació i Ciència, per la qual es convoca concurs públic de mèrits per a la provisió de places de directors dels centres de professors de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2059

Data del DOGV
:   02-07-1993

Secció del DOGV
:   AUTORITATS I PERSONAL

Número del document
:   1993/828549


Data del document
:   01-06-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'1 de juny de 1993, de la Conselleria de Cultura, Educació i Ciència, per la qual es convoca concurs públic de mèrits per a la provisió de places de directors dels centres de professors de la Comunitat Valenciana.  
El Decret 42/1993, de 22 de març, del Govern Valencià, regula la creació, l?estructura i el funcionament dels centres de professors (CEP) de la Comunitat Valenciana tenint en compte, d'una banda, allò establert als articles 55 i 56 de la Llei Orgànica 1/1990, de 3 d'octubre, d'Ordenació General del Sistema Educatiu (LOGSE), que preveuen la importància de la formació permanent del professorat i el compromís de l'administració educativa de fomentar el desenvolupament de programes de formació i, d'altra banda, l?experiència obtinguda en el funcionament dels CEP en la Comunitat Valenciana des de la seua creació l'any 1985.  
L'esmentat-Decret 42/1993 estableix el procediment de selecció del director, assenyala les seues funcions i determina l'estructura, composició i procés d'elecció de vocals del consell directiu del CEP, tot això amb la finalitat de recolzar l?eficàcia i professionalitat dels òrgans de govern i garantir una millor consecució dels fins propis dels CEP, i per a l'adequada participació del professorat en la presa de decisions que afecten la seua formació permanent.  
L'article nou, punt 1, paràgraf primer d'aquest decret, disposa que el director del CEP serà nomenat per la Conselleria de Cultura, Educació i Ciència, a la qual correspon determinar les característiques de la convocatòria. Així mateix, aquest decret disposa que el director del CEP, després d'haver participat en un concurs públic de mèrits serà nomenat per un període de tres anys, amb reserva de la seua destinació anterior, a la qual s'integrarà al finalitzar el període per al que fou nomenat.  
En virtut de tot això, d'acord amb la disposició final de l?esmentat Decret 42/1993, de 22 de març, i fent ús de la facultat conferida per l'article 35 de la Llei 5/1983, de 30 de desembre, de Govern Valencià,  
ORDENE:  
Primer  
Convocar concurs públic de mèrits entre funcionaris de carrera dels cossos docents no universitaris, d'acord amb els principis d'igualtat, mèrit i capacitat, per a cobrir els llocs de directors dels centres de professors que s'indiquen en l'annex I d'aquesta ordre.  
Segon  
Aprovar les bases per les quals es regeix aquest concurs, les quals s'inclouen com a annex II de la present ordre, i també el barem de mèrits aplicable, recollit a l'annex III.  
Tercer  
1. Els aspirants seleccionats per a cobrir els llocs objecte d'aquesta convocatòria seran nomenats pel Director General de Personal, per un període de tres anys, sense perdre la seua destinació anterior, a la qual s'integraran en finalitzar el període per al qual van ser nomenats.  
2. El director, mitjançant la seua participació en una nova convocatòria de mèrits, podrà renovar el seu mandat per un altre període consecutiu de tres anys. Finalitzat aquest, no podrà. participar en les convocatòries de mèrits per a la provisió de places vacants en CEP al llarg dels dos anys següents.  
Quart  
Els directors de CEP nomenats percebran les retribucions bàsiques del cas al qual pertanyen, i com a complement específic, el fixat pel Govern Valencià, en els acords retributius dels corresponents exercicis, per al personal docent que presta serveis en centres públics dependents de la Conselleria de Cultura, Educació i Ciència.  
DISPOSICIONS FINALS  
Primera  
S'autoritzen les direccions generals d'Ordenació i Innovació Educativa i de Personal perquè en l?àmbit de les seues competències despleguen les instruccions que estimen convenients per al desenvolupament d'aquesta ordre.  
Segona  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana.  
València, 1 de juny de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Relació de places de directors de centres de professors de la Comunitat Valenciana  
Província de Castelló  
CEP de Vinaròs CEP de Castelló  
Província de València  
CEP d'Alzira CEP de Gandia  
CEP de Godella CEP d'Ontinyent  
CEP de Sagunt CEP de Torrent  
CEP de València CEP de Xàtiva  
Província d'Alacant  
CEP d'Alacant CEP d'Alcoi  
CEP de Benidorm CEP d'Elda  
CEP d'Elx CEP d'Orihuela  
ANNEX II  
Bases del concurs públic de mèrits per a la provisió de llocs de directors dels centres de professors de la Comunitat Valenciana.  
Primera. Concursants  
1. Podran participar en aquest concurs de mèrits els funcionaris de carrera dependents de la Generalitat Valenciana pertanyents als cossos de Mestre, Professor d'Ensenyament Secundari, Professor Tècnic de Formació Professional, Professor d'Escola Oficial d'idiomes, Professor d'Arts Plàstiques i Disseny, Mestre de Taller d'Arts Plàstiques i Disseny, Catedràtic de Música i Arts Escèniques, i Professor de Música i Arts Escèniques.  
2. Els candidats hauran de posseir, com a mínim, les condicions següents:  
a) Trobar-se en situació de servei actiu.  
b) Tenir un mínim de vuit anys complets com a funcionari docent de carrera, computats a 31 d'agost, per als mestres de primària, o a 30 de setembre de l'any de la convocatòria per a la resta del professorat.  
En aquest còmput s'integraran lots els serveis prestats com a funcionari de carrera docent en qualsevol dels cossos fixats en el punt primer d'aquesta base.  
c) Els funcionaris docents que accedesquen al lloc de director de CEP, i que no acrediten tenir el certificat de capacitació del valencià, hauran de seguir els cursos que amb aquest efecte organitze la Conselleria de Cultura, Educació i Ciència per a l?obtenció del certificat esmentat. El termini màxim per a l'acreditació és de tres anys.  
Segona. Instàncies i documentació  
Instàncies  
1. Els participants en el concurs sol·licitaran les places a què aspiren, consignant-les per ordre de preferència, mitjançant instància ajustada al model que es publica com a annex IV d'aquesta ordre, dirigida a la Direcció General d'Ordenació i Innovació Educativa.  
2. El termini de presentació serà de trenta dies naturals comptadors a partir de l?endemà de la publicació d'aquesta ordre al Diari Oficial de la Generalitat Valenciana.  
3. Les instàncies i la documentació pertinent podran presentar-se al Registre General de la Conselleria de Cultura, Educació i Ciència, a les direccions territorials de Cultura i Educació o als llocs assenyalats en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
Documents:  
4. La instància de sol·licitud s'adjuntarà la documentació següent, acreditada com cal:  
a) Full de serveis certificat per la secretaria del centre docent de destinació, en cas que aquest fóra competent per a estendre'l, o per la Direcció Territorial de Cultura i Educació a què corresponga el centre de destinació. Els fulls de serveis seran tancats el 31 d'agost o el 30 de setembre de 1993 segons pertoque.  
b) Relació numerada, datada i signada, dels documents que es presenten, seguint l?ordre que apareix al barem, annex III, d'aquesta convocatòria.  
e) Documents acreditatius dels mèrits que s'al·leguen, ordenats seguint la relació abans esmentada.  
d) Projecte d'actuació com a director al centre o centres de professors als quals es concurse, amb una extensió màxima de 60 folis escrits a doble espai. Aquest projecte personal constarà, almenys, de les parts següents:  
- Coneixement de l?àmbit d'actuació  
- Organització i gestió del centre de professors  
- Línies bàsiques d'acció educativa  
5. No es valoraran aquells mèrits que els candidats al·leguen i no acrediten suficientment o els que hagen estat obtinguts o computats després del termini de presentació de les sol·licituds.  
6. Si s'opta a diverses places, es podrà presentar un projecte d'actuació per a cadascun dels centres de professors als quals es concursa.  
Tercera. Resolució  
El termini màxim per a resoldre les sol·licituds que formulen els interessats serà de cinc mesos. Si no recau resolució expressa en el termini establert, les sol·licituds s'entendran desestimades, sense perjudici del que es dispose quan es dicte la resolució expressa.  
Quarta. Comissió de valoració  
1. El concurs de mèrits serà resolt per una comissió formada pels membres següents:  
- El Director General d'Ordenació i Innovació Educativa, que en serà el president.  
- El director general de Personal o la persona en la qual delegue.  
- Els directors territorials de Cultura i Educació de les tres províncies de la Comunitat Valenciana o les persones en les quals deleguen.  
- La Cap del Servei de Formació del Professorat.  
- Un professor de prestigi reconegut en el camp de la formació del professorat, proposat per la Direcció General d'Ordenació i Innovació Educativa.  
- Actuarà com a secretari de la comissió, amb veu però sense vot, un funcionari de la Direcció General d'Ordenació i Innovació Educativa, designat pel director general.  
A les reunions de la comissió podran assistir, amb veu però sense vot, representants dels sindicats que formen part de la mesa sindical sectorial d'Educació.  
Els membres de la comissió de valoració estaran subjectes a les causes d'abstenció i recusació establertes en el article 28 de la Llei  
30/1992, de 26 de novembre, de Procediment Administratiu Comú.  
2. Als efectes que preveu l'Ordre de 17 de febrer de 1986, la qual desplega el Decret 200/1985, la Comissió de Valoració haurà de considerar-se inclosa en la categoria primera de les previstes en l'article 19.3.  
Cinquena. Valoració  
1. El concurs constarà de tres fases: el currículum professional, el projecte de treball referit al CEP que se sol·licita i l?entrevista amb el candidat.  
2. El currículum professional farà referència als aspectes següents:  
a) Expedient acadèmic i títols.  
b) Experiència docent.  
e) Experiència en organització i direcció de centres.  
d) Experiència en organització, direcció i docència d'activitats de formació del professorat o de renovació pedagògica.  
e) Assistència a activitats de formació.  
f) Treballs d'experimentació, investigació i innovació educativa.  
g) Publicacions.  
Les publicacions hauran de tenir dipòsit legal, ISBN o ISSN, i es valoraran d'acord amb la seua qualitat i el seu interès.  
Per a la valoració dels apartats b), c), i d) es tindran en compte, si n'hi ha, els informes emesos pels serveis corresponents de l'administració educativa.  
3. En cap cas els mèrits presentats no podran valorar-se per dos apartats.  
4. Les puntuacions específiques de les diferents fases del concurs de mèrits es fixen a l'annex III d'aquesta convocatòria.  
5. Per a la valoració del projecte es tindrà en compte:  
a) El coneixement que el candidat tinga de l'àmbit d'actuació del centre o centres de professors, referit al seu context educatiu, socio-lingüístic i sòcio-cultural, i de les possibles necessitats formatives.  
b) La proposta d'organització de treball de l'equip pedagògic.  
c) Les línies bàsiques del projecte de CEP que desitjaria desenvolupar.  
6. No accediran a la segona fase del procés de selecció, es a dir, a la valoració del projecte, aquells candidats que no hagen obtingut com a mínim quinze punts. Així mateix, no accediran a l'entrevista aquells aspirants que no hagen obtingut un mínim de divuit punts en la valoració del projecte presentat.  
7. L'entrevista tindrà com a objectiu la defensa del projecte. Els membres de la comissió podran formular les preguntes que creguen escaients.  
Sisena. Procés de selecció  
1. La comissió de valoració farà pública la relació de candidats admesos, i la d'exclosos, indicant-ne el motiu, i s'obrirà un termini de cinc dies per a la presentació de reclamacions i corregir errades en la documentació.  
2. Les reclamacions seran estudiades i resoltes per la comissió de valoració, que publicarà la relació definitiva d'aspirants.  
3. Efectuada la valoració del currículum professional dels aspirants, es farà pública la relació ordenada dels candidats amb les puntuacions obtingudes, als taulers d'anuncis de les direccions territorials de Cultura i Educació i en la Conselleria de Cultura, Educació i Ciència, i s'obrirà un nóu termini de reclamacions i correccions de cinc dies.  
4. Finalitzat el termini de reclamacions per a les puntuacions obtingudes en la primera fase, la comissió de valoració procedirà a la lectura i avaluació dels projectes.  
Les puntuacions obtingudes es faran públiques pels mitjans establerts al punt 3 d'aquest apartat.  
6. Després d'efectuar l?entrevista amb cadascun dels candidats, la comissió de valoració farà pública la relació definitiva de directors o directores seleccionats per cadascun dels centres de professors.  
Setena. Resolució del concurs  
1. La Direcció General d'Ordenació i Innovació Educativa, després de finalitzar el procés, dictarà ordre de resolució del concurs i ordenarà la seua publicació al Diari Oficial de la Generalitat Valenciana.  
2. La Direcció General d'Ordenació i Innovació Educativa proposarà a la Direcció General de Personal el nomenament dels directors seleccionats.  
3. Quan la comissió de valoració considere que cap candidat obté la puntuació mínima exigida, o si no hi haguessen candidats, la Direcció General d'Ordenació i Innovació Educativa proposarà com a director provisional, en comissió de serveis per a un curs acadèmic, que anirà des de l'1 d'octubre de 1993 al 31 d'agost de 1994, un professor numerari que tinga els requisits establerts amb caràcter general en la base primera d'aquesta convocatòria i farà tramitació del nomenament a la Direcció General de Personal.  
Vuitena. El curs de formació  
1. Els directors dels centres de professors nomenats amb motiu de la present convocatòria, hauran de participar en un curs de formació que es farà al llarg del primer any de mandat, el disseny definitiu i desplegament del qual serà responsabilitat de la Direcció General d'Ordenació i Innovació Educativa, mitjançant el Servei de Formació del Professorat.  
2. El curs es programarà amb caràcter modular i constarà de fase presencial i no presencial.  
Novena. Recursos i retirada de documents  
1. Quan haurà passat un mes des de la publicació de la resolució definitiva al Diari Oficial de la Generalitat Valenciana, s'obrirà un termini de trenta dies perque els candidats no seleccionats puguen retirar la documentació presentada de la Direcció General d'Ordenació i Innovació Educativa.  
2. Contra aquesta convocatòria, els interessats podran interposar recurs contenciós administratiu, d'acord amb el que estableix la Llei de Règim Jurídic de les Administracions Públiques i del Procediment Administratiu Comú.   
Veure annex